Atklāta konkursa  “Būvprojekta “Sociālās rehabilitācijas pakalpojumu un dienas aprūpes centra vienkāršota pārbūve DSPC “Vecružina”” izstrāde” (identifikācijas Nr. RNP 2026/35) nolikums

										9.pielikums
PROJEKTS
LĪGUMS Nr.______
par projektēšanas un autoruzraudzības pakalpojumiem

Rēzeknē                                                                            Datums skatāms laika zīmogā	                                                
<pasūtītāja nosaukums>, reģistrācijas Nr. <reģistrācijas numurs, <ar paraksta tiesībām apveltītās vai pilnvarotas personas amats, vārds, uzvārds> personā, kurš(-a) rīkojas uz <dokumenta nosaukums, kas piešķir tiesības parakstīt līgumu> pamata, turpmāk – Pasūtītājs, no vienas puses, un
<iepirkuma procedūrā izraudzītā pretendenta nosaukums>, reģistrācijas Nr.<reģistrācijas numurs>, <ar paraksta tiesībām apveltītas personas amats, vārds, uzvārds> personā, kurš(-a) rīkojas uz <dokuments, kas apliecina personas tiesības noslēgt līgumu> pamata, turpmāk – Izpildītājs, no otras puses, 
turpmāk abi kopā – Puses, vai katrs atsevišķi arī Puse, pamatojoties uz atklāta konkursa “Būvprojekta “Sociālās rehabilitācijas pakalpojumu un dienas aprūpes centra vienkāršota pārbūve DSPC “Vecružina”” izstrāde”  (identifikācijas Nr. RNP 2026/35), turpmāk – Konkurss, rezultātiem un Konkursā iesniegto Izpildītāja piedāvājumu, turpmāk – Piedāvājums, noslēdz šādu līgumu, turpmāk – Līgums:
1. Līguma priekšmets
1.1. Pasūtītājs uzdod, un Izpildītājs apņemas izstrādāt būvprojektu “______________”, turpmāk – Projekts, atbilstoši Tehniskai specifikācijai (Līguma pielikums Nr.1), Finanšu piedāvājumam (Līguma pielikums Nr.2) un veikt autoruzraudzību būvdarbu laikā atbilstoši izstrādātajam Projektam, Latvijas Republikas būvnormatīvu un citu Latvijas Republikas normatīvo aktu prasībām, turpmāk – Pakalpojumi.
2. [bookmark: _Toc48377882][bookmark: _Toc89853614][bookmark: _Toc90174191]Projektēšana
2.1. Projekts ir izstrādājams saskaņā ar būvnoteikumiem, teritorijas plānojumu, vides aizsardzības, veselības aizsardzības, ugunsdrošības, elektrodrošības un citām prasībām, kuras nosaka Latvijas Republikas normatīvie akti.
2.2. Projekta izstrādes secība:
2.2.1. Projekta izstrādes precizētā laika grafika sastādīšana un iesniegšana Pasūtītājam;
2.2.2. Projekta minimālā sastāva sagatavošana;
2.2.3. Projekta izstrāde, Pasūtītāja projektēšanas uzdevumā noteikto norādījumu izpilde un Projekta saskaņošana ar Pasūtītāju;
2.2.4. Projekta dokumentācijas saskaņošana būvvaldē, izmantojot Būvniecības informācijas sistēmu.
2.3. Pasūtītāja prasības attiecībā uz Projekta izstrādi ir iekļautas Tehniskā specifikācijā, kas pievienots Līgumam (Līguma pielikums Nr.1).
2.4. Izpildītājam ir pienākums visā projektēšanas laikā konsultēties ar Pasūtītāju attiecībā uz Projekta izstrādi, tā tehniskajiem risinājumiem, lai sasniegtu labāko rezultātu Pasūtītāja ieceres realizācijai.
2.5. Izpildītājam ir pienākums Projekta izstrādes laikā konsultējas par vides pieejamības risinājumiem ar Pasūtītāja piesaistītu vides pieejamības ekspertu un Projekta izstrādē ņemt vērā tā ieteikumus (kur tas attiecināms).
2.6. Izpildītājs projektēšanu uzsāk ne vēlāk kā nākamajā darba dienā pēc Līguma parakstīšanas, iesniedzot arī precizēto Projektēšanas laika grafiku.
2.7. Pasūtītājs ar Līgumu pilnvaro Izpildītāju saņemt tehniskos noteikumus un citus projektēšanai nepieciešamos dokumentus. Ja Izpildītājs pieprasa papildu pilnvaru šo dokumentu saņemšanai, Pasūtītājs izsniedz šādu pilnvaru 3 (triju) darba dienu laikā no pieprasījuma saņemšanas.
2.8. Pasūtītājs 30 (trīsdesmit) dienu laikā no Projekta saņemšanas dienas to saskaņo vai arī nosūta Izpildītājam motivētu atteikumu saskaņot Projektu. 
2.9.  Izpildītājs nodrošina, ka Projekts ir pilnībā izstrādāts 4(četru) mēnešu laikā no Līguma noslēgšanas, ar to saprotot, ka šajā termiņā Projektu ir saskaņojušas visas personas, kurām ir jāsaskaņo Projekts. Izpildītājs ar pieņemšanas – nodošanas aktu nodod Pasūtītājam pilnībā izstrādātu un saskaņotu Projektu elektroniskā formātā uz datu nesēja USB vienā eksemplārā.   
2.10. Visus izdevumus, kas saistīti ar Projekta saskaņošanas gaitā pieprasītiem grozījumiem un/vai papildinājumiem Projektā, sedz Izpildītājs. Par katru šādu gadījumu tiek informēts Pasūtītājs. 
2.11. Būvdarbu veikšanas laikā konstatētās kļūdas un trūkumi Projektā Izpildītājam jālabo uz sava rēķina Pasūtītāja noteiktajā termiņā. Ja Izpildītājs noteiktajā termiņā neveic labojumus, Pasūtītājam ir tiesības to uzdot citai personai, un Izpildītājam ir jāsedz ar labojumu veikšanu saistītie izdevumi.
3. Autoruzraudzība
3.1. Izpildītājs saskaņā ar Būvniecības likumu un Ministru kabineta 2014.gada 19.augusta noteikumiem Nr.500 „Vispārīgie būvnoteikumi”, kā arī citu normatīvo aktu prasībām uzrauga būvniecības atbilstību saskaņotam Projektam, nepieļaujot būvniecības dalībnieku patvaļīgas atkāpes no Projekta, kā arī saistošo normatīvo aktu un standartu pārkāpumus būvdarbu gaitā. Izpildītājs veic arī citus Latvijas Republikas normatīvajos aktos un Līgumā noteiktos pienākumus.
3.2. Autoruzraudzību Izpildītājs uzsāk reizē ar būvdarbu uzsākšanu un turpina līdz pat brīdim, kad pilnībā ir pabeigti būvdarbi, īstenots Projekts un Pasūtītājs ir pieņēmis būvi ekspluatācijā. 
3.3. Ja būvdarbu izpilde tiek pārtraukta no Izpildītāja neatkarīgu iemeslu dēļ, tad Puses vienojas par iespēju turpināt autoruzraudzību vai tās pārtraukšanu.
3.4. Izpildītāja pienākumi un tiesības:
3.4.1. Izpildītājs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem.
3.4.2. Izpildītājam ir pienākums būvdarbu gaitā savlaicīgi pārbaudīt izmantoto konstrukciju, tehnoloģisko un citu iekārtu, būvizstrādājumu un materiālu atbilstību Projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu izmantošanu, ja tie nav pilnvērtīgi aizstājēji Projektā paredzētajiem.
3.4.3. Izpildītājam ir pienākums nekavējoties rakstiski informēt Pasūtītāju, ja tiek konstatētas patvaļīgas atkāpes no Projekta vai ja netiek ievērotas Latvijas būvnormatīvu prasības.
3.4.4. Izpildītājam ir pienākums visas atkāpes no Projekta fiksēt autoruzraudzības žurnālā. Attiecībā uz atkāpēm no Projekta, kuras ir saskaņotas ar Izpildītāju, Izpildītājs autoruzraudzības žurnālā izdara saskaņojuma atzīmi.
3.4.5. Pēc būvniecības pabeigšanas Izpildītājs autoruzraudzības žurnālā izdara atzīmi par izpildīto būvdarbu atbilstību Projektam un ar Izpildītāju saskaņotajām izmaiņām.
3.4.6. Izpildītāja pārstāvim ir pienākums ierasties būvobjektā 3 (triju) dienu laikā                         pēc Pasūtītāja rakstiska vai mutiska pieprasījuma. 
3.4.7. Izpildītājam ir pienākums bez papildu atlīdzības veikt grozījumus Projektā, ja šādu grozījumu nepieciešamība rodas sakarā ar kļūdu vai neatbilstību Projektā, vai kādu citu Projekta autora vai autoruzrauga vainu vai nolaidību. Šajā gadījumā grozījumi ir veicami             5 (piecu) darba dienu laikā no kļūdu vai neatbilstību konstatēšanas, ja vien Izpildītājs nevar pamatot, ka šāds termiņš ir nesamērīgs.
3.4.8. Izpildītājam ir pienākums atlīdzināt Pasūtītājam visus ar kļūdām un neatbilstībām Projektā saistītos zaudējumus, tostarp, arī tos, kuri radušies Pasūtītājam ar neparedzēto (papildu) būvdarbu apmaksu, ja neparedzēto (papildu) būvdarbu nepieciešamība izriet no konstatētām kļūdām un neatbilstībām Projektā.
3.4.9. Izpildītājam ir jāapmeklē visas sapulces, kuras sasauc Pasūtītājs vai būvuzraugs (klātienē vai attālināti). Būvsapulces sasaucamas pēc nepieciešamības, bet ne retāk kā vienu reizi 2 (divās) nedēļās.
3.4.10. Ja būvdarbu termiņš tiek pagarināts Projekta kļūdas dēļ, tad papildus samaksa par Autoruzraudzību netiek paredzēta. 
3.4.11. Izpildītājam ir arī citas tiesības un citi pienākumi, kuri ir noteikti spēkā esošajos normatīvajos aktos.
4. Personāls un apakšuzņēmēji
4.1. Ne vēlāk kā uzsākot Līguma izpildi, Izpildītājam jāiesniedz Pakalpojuma sniegšanā iesaistīto apakšuzņēmēju saraksts (ja tādus plānots iesaistīt), norādot apakšuzņēmēja nosaukumu, kontaktinformāciju un to pārstāvēt tiesīgo personu. Izpildītājam jāpaziņo Pasūtītājam par jebkurām minētās informācijas izmaiņām, tostarp, arī par apakšuzņēmēju, kas tiek vēlāk iesaistīts Pakalpojuma sniegšanā. 
4.2. Izpildītājs ir atbildīgs par piesaistītā personāla un apakšuzņēmēju sniegto Pakalpojumu atbilstību Līguma noteikumiem.
4.3. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. 
4.3. Pasūtītājs nepiekrīt personāla un/vai apakšuzņēmēju nomaiņai, ja pastāv kāds no šādiem nosacījumiem:
4.3.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
4.3.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Konkursa nolikumā izvirzītajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Izpildītājs atsaucies, apliecinot savu atbilstību Konkursa nolikumā izvirzītajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem pretendentu izslēgšanas iemesliem;
4.3.3.	piedāvātais apakšuzņēmējs, kura sniedzamo Pakalpojumu vērtība ir vismaz 10 000,00 euro no kopējās Līguma vērtības(apakšuzņēmēja sniedzamo pakalpojumu vērtība tiek noteikta Publisko iepirkumu likuma 63. panta trešajā daļā noteiktajā kārtībā), atbilst Publisko iepirkumu likuma 42. panta otrās daļas 1., 2., 3., 4.,5., 6., 7., 10., 11., 12., 13. un 14. punktā minētajiem pretendentu izslēgšanas gadījumiem;
4.3.4. apakšuzņēmēja nomaiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajām prasībām.
4.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
4.5. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
4.6. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis no visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.
5. Autortiesību regulējums
5.1. Saskaņā ar Līgumu Izpildītāja veikto projektēšanas darbu rezultātā radītie materiālie objekti ir autortiesību objekts un to aizsargā Autortiesību likums un citi Latvijas Republikā spēkā esošie normatīvie akti. Autortiesību objekts ir Pasūtītāja īpašums. Pasūtītājam ar Līgumu un bez papildu atlīdzības tiek nodotas Izpildītāja kā autora esošās un nākamās mantiskās tiesības attiecībā uz Autortiesību objektu, tajā skaitā, bet neaprobežojoties ar tiesībām izmantot projektēšanas darbu rezultātā radīto būvprojektu vai tā daļas jebkādā veidā, publiskojot, izplatot to, demonstrējot to pēc Pasūtītāja ieskatiem, izmantojot to jaunu darbu radīšanai. 
5.2. Izpildītājs nav tiesīgs Projektu izmantot ar Līgumu nesaistītiem mērķiem bez iepriekšējas rakstiskas Pasūtītāja piekrišanas saņemšanas.
5.3. Izpildītājs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu vai Izpildītāja Līguma ietvaros izstrādātā Projekta turpmāku izmantošanu. Gadījumā, ja trešās personas izvirza jebkādas prasības un/vai pretenzijas attiecībā uz dokumentācijas autortiesībām un to pārkāpumu jautājumiem jebkādā aspektā un/vai prasības vai pretenzijas par to, ka dokumentācija kopumā vai kāda to daļa ir vai varētu būt plaģiāts vai tas satur citu personu autortiesību objektu, tad visu un jebkādu atbildību vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Izpildītājs.
6. [bookmark: _Toc48377884][bookmark: _Toc89853616][bookmark: _Toc90174193]Līguma summa un norēķinu kārtība
6.1. Kopējā Līguma summa ir EUR <summa skaitļos> (<summa vārdiem>), tai skaitā pievienotās vērtības nodokļa, turpmāk – PVN, <procentu likme>% summa EUR <summa skaitļos> (<summa vārdiem>). Līguma summa bez PVN ir EUR <summa skaitļos> (<summa vārdiem>). 
6.2. Līguma summas daļa – atlīdzība par Projekta izstrādi sastāda EUR <summa skaitļos> (<summa vārdiem>), tai skaitā PVN <procentu likme>% summa EUR <summa skaitļos> (<summa vārdiem>).
6.3. Līguma summas daļa – atlīdzība par autoruzraudzības veikšanu sastāda EUR <summa skaitļos> (<summa vārdiem>), tai skaitā PVN <procentu likme>% summa EUR <summa skaitļos> (<summa vārdiem>). 
6.4. Līguma summa netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām (izņemot PVN), kā arī jebkuriem citiem apstākļiem, kas varētu skart Līguma summu. Par Līguma summas palielināšanas pamatojumu no Izpildītāja puses nevar tikt uzskatītas jebkādas atsauces uz nepilnīgi veiktiem aprēķiniem, uz kļūdām Tehniskās specifikācijas Projektēšanas uzdevumā, kā arī uz jebkuriem citiem apstākļiem, ar kuriem jārēķinās Izpildītājam kā kvalificētam pakalpojumu sniedzējam attiecīgajā jomā.
6.5. Izpildītāja Piedāvājumā norādītās cenas Līguma izpildes laikā netiek pārskatītas, un Līguma summas indeksācija nav pieļaujama. 
6.6. Maksājums par faktiski sniegtajiem projektēšanas pakalpojumiem tiek veikts pēc Projekta pieņemšanas – nodošanas akta parakstīšanas 20 (divdesmit) dienu laikā no atbilstoša Izpildītāja rēķina saņemšanas, Līguma 6.2.punktā paredzēto atlīdzību pārskaitot uz Izpildītāja norādīto bankas kontu.
6.7. Maksājumi par autoruzraudzību būvdarbu laikā tiek veikti pa daļām no Līguma 6.3.punktā paredzētās atlīdzības par autoruzraudzību proporcionāli izpildīto būvdarbu apjomam, pēc izpildīto būvdarbu pieņemšanas – nodošanas akta parakstīšanas 20 (divdesmit) dienu laikā no Izpildītāja atbilstoša rēķina saņemšanas. 
6.8. Gala maksājums par autoruzraudzību tiek veikts pēc būvobjekta pieņemšanas – nodošanas akta parakstīšanas 20 (divdesmit) dienu laikā no Izpildītāja gala rēķina saņemšanas.
6.9. Izpildītāja gala rēķins par autoruzraudzību iesniedzams Pasūtītājam ne vēlāk kā        20 (divdesmit) darba dienu laikā pēc būves nodošanas ekspluatācijā. Šī termiņa nokavējuma gadījumā tiek uzskatīts, ka Pasūtītājs ir pilnībā norēķinājies ar Izpildītāju, un par gala rēķinu atzīstams pēdējais Izpildītāja iesniegtais un Pasūtītāja apmaksātais rēķins.
6.10. Izpildītājs visus rēķinus iesniedz Pasūtītājam strukturēta elektroniskā rēķina formātā Pasūtītāja e-adresē. Pasūtītājs pieņem elektroniskā veidā sagatavoto un saņemto rēķinu, kas atbilst piemērojamajam elektroniskā rēķina standartam. 
7. Pušu tiesības, pienākumi un atbildība
7.1. Izpildītājs ir atbildīgs par: 
7.1.1. Latvijas būvnormatīvu un citu Latvijas Republikas normatīvo aktu prasību ievērošanu;
7.1.2. Pasūtītāja likumīgo prasību ievērošanu un izpildi;
7.1.3. Tehniskā specifikācijā noteikto prasību izpildi. Izpildītājs ir tiesīgs atkāpties no tehniskās specifikācijas noteiktajām prasībām tikai ar Pasūtītāja rakstisku piekrišanu.
7.2. Izpildītājs nodrošina pārstāvju piedalīšanos ar Līguma izpildi saistītajās sanāksmēs.
7.3. Izpildītājs veic civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
7.4. Pasūtītājs ir atbildīgs par:
7.4.1. maksājumu veikšanu Līgumā noteiktajā kārtībā un termiņā;
7.4.2. Izpildītāja sniegtā projektēšanas Pakalpojuma savlaicīgu pieņemšanu vai motivēta atteikuma iesniegšanu pieņemt projektēšanas Pakalpojumu;
7.4.3. Izpildītāja pieprasītās un Līguma izpildei nepieciešamās informācijas sniegšanu, ja tā pieejama Pasūtītājam, kā arī par Līguma izpildei nepieciešamo dokumentu izsniegšanu Izpildītājam.
7.5. Pasūtītājam ir tiesības veikt kontroli par Līguma izpildi, tostarp pieaicinot speciālistus.
7.6. Puses nekavējoties informē viena otru par grūtībām Līguma izpildē, kas varētu aizkavēt Pakalpojuma sniegšanu un Līguma izpildi.
8. [bookmark: _Toc89853618][bookmark: _Toc90174195]Līgumsods
8.1. Ja Izpildītājs nokavē Līguma 2.9.punktā noteiktos termiņus, Pasūtītājs ir tiesīgs piemērot līgumsodu 0,3% (trīs desmitās daļas procenta) apmērā no Līguma 6.2.punktā noteiktās atlīdzības par Projekta izstrādi par katru nokavējuma dienu, bet ne vairāk kā 10% (desmit procenti) no Līguma 6.2.punktā noteiktās summas.
8.2. Ja Izpildītājs nokavē Līguma 3.2.punktā, 3.4.6. un 3.4.7.apakšpunktā noteiktos termiņus, Pasūtītājs ir tiesīgs piemērot līgumsodu 0,3% (trīs desmitās daļas procenta) apmērā no Līguma 6.3.punktā noteiktās atlīdzības par autoruzraudzības veikšanu par katru nokavējuma dienu, bet ne vairāk kā 10% (desmit procenti) no Līguma 6.3.punktā noteiktās summas.
8.3. Ja Pasūtītājs neveic maksājumus Līgumā noteiktajā termiņā, Izpildītājs ir tiesīgs piemērot līgumsodu 0,3% (trīs desmitās daļas procenta) apmērā no kavētā maksājuma summas par katru nokavējuma dienu, bet ne vairāk kā 10% (desmit procenti) no kavētā maksājuma summas. 
8.4. Līgumsoda samaksa neatbrīvo Puses no Līgumā noteikto saistību pilnīgas izpildes.
8.5. [bookmark: _Toc48377888][bookmark: _Toc89853619][bookmark: _Toc90174196]Ja Pasūtītājs vienpusējā kārtā atkāpjas no Līguma tādu iemeslu dēļ, kas norādīti Līguma 10.9.punktā, Izpildītājam tiek piemērots līgumsods 10% (desmit procentu) apmērā no kopējās Līguma summas.
9. Nepārvarama vara
9.1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas apstākļu rezultātā, ko Puses nav varējušas paredzēt un novērst saprātīgiem līdzekļiem.
9.2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramas varas apstākļiem tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
9.3. Puse, kurai nepārvaramas varas apstākļu dēļ nav iespējams izpildīt savas Līguma saistības, 3 (triju) darba dienu laikā informē otru Pusi par nepārvaramas varas iestāšanos. Puses savstarpēji vienojas par Līgumā noteikto termiņu pagarināšanu vai Līguma izbeigšanu.
[bookmark: _Toc48377889][bookmark: _Toc89853620][bookmark: _Toc90174197][bookmark: _Toc48377890][bookmark: _Toc89853621][bookmark: _Toc90174198]10. Līguma darbības termiņš, līguma grozījumi un izbeigšana
10.1. Līgums stājas spēkā dienā, kad to ir parakstījušas abas Puses un ir spēkā līdz Līgumā noteikto saistību pilnīgai izpildei.
10.2. [bookmark: _Hlk52885086]Līgumu var papildināt, grozīt vai izbeigt, Pusēm savstarpēji vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stājas spēkā, kad abas Puses tos parakstījušas.
10.3. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
10.3.1. grozījumi ir nebūtiski;
10.3.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
10.3.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
10.4. Pasūtītājs Līguma izpildes laikā pieļauj šādu būtisku grozījumu veikšanu šādos gadījumos:
10.4.1. Pasūtītājam objektīvu un pamatotu iemeslu dēļ, kurus Pasūtītājam nebija iespējams paredzēt, noslēdzot Līgumu, un kuri nav atkarīgi no Izpildītāja, vai arī gadījumā, ja Līguma izpildes gaitā ir radusies nepieciešamība veikt izmaiņas Projektēšanas uzdevumā, tad Pusēm ir tiesības vienoties par šīm izmaiņām, kā arī atbilstošām līgumcenas izmaiņām un/vai izmaiņām Līguma 2.9.punktā noteiktajā Projekta izstrādes termiņā, objektīvi izvērtējot izmaiņu pamatotu nepieciešamību.
10.4.2. Pakalpojumus atbilstošā apjomā un kvalitātē nav iespējams veikt sākotnēji plānotajā termiņā no Izpildītāja neatkarīgu iemeslu dēļ. 
10.5. Līguma 10.4. punktā noteiktajos gadījumos Līguma summa var tikt palielināta par ne vairāk kā 10% (desmit procentiem) no tās sākotnējās vērtības, atbilstoši šādai kārtībai: 
10.5.1. Izpildītājam, konstatējot, ka iestājušies Līguma 10.4.1. vai 10.4.2.apakšpunktā minētie apstākļi un turpmāka Līguma izpilde par Līguma summu nav iespējama un/vai Projektu nav iespējams izstrādāt Līguma 2.9.punktā noteiktajā termiņā, ir rakstveidā jāvēršas pie Pasūtītāja un dokumentāli jāpamato nepieciešamība pārskatīt Līguma summu un/vai Projekta izstrāde termiņu, un ir jāpamato konkrētas Līguma summas izmaiņas un/vai nepieciešamība pagarināt Projekta izstrādes termiņu; 
10.5.2. Pēc Līguma 10.5.1.apakšpunktā norādītā paziņojuma saņemšanas Pasūtītājs izvērtē nepieciešamību vienoties ar Izpildītāju par Līguma summas palielinājumu un/vai Projekta izstrādes termiņa pagarinājumu, ja Pasūtītājs to uzskata par pamatotu.
10.6. Līguma izpildes termiņš Līguma 10.4.punkta apakšpunktos minētajos gadījumos var tikt pagarināts, slēdzot vienošanos pie Līguma. Ja Līguma izpildes termiņa ievērošanu kavē apstākļi, kas nav atkarīgi no Izpildītāja rīcības, Līguma izpildes termiņu var pagarināt par laiku, kas atbilst termiņam, kādā Līguma izpilde nebija iespējama no Izpildītāja neatkarīgu iemeslu dēļ.
10.7. Līguma 2.9.punktā noteiktais Projekta izstrādes termiņš var tikt pagarināts, ja iestājas Līguma 9. punktā noteiktie nepārvaramas varas apstākļi. Ja puses vienojas par Līguma saistību izpildes turpināšanu, Līguma izpildes termiņš tiek pagarināts attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
10.8. Līgums var tikt izbeigts tikai Līgumā noteiktajā kārtībā vai Pusēm savstarpēji vienojoties.
10.9. Pasūtītājam ir tiesības vienpusējā kārtā izbeigt Līgumu, par to iepriekš rakstiski brīdinot Izpildītāju vismaz 5 (piecas) darba dienas iepriekš, šādos gadījumos:
10.9.1. ja Izpildītājs kavē Projekta izstrādes uzsākšanu vairāk kā 5 (piecas) darba dienas no Līguma noslēgšanas dienas;
10.9.2. ja Izpildītājs kavē Projekta izstrādes pabeigšanu vairāk kā 15 (piecpadsmit) darba dienas;
10.9.3. ja Izpildītājs nenodrošina autoruzraudzību Līgumā noteiktajos termiņos vai nepilda citas Līgumā noteiktās autoruzraudzības saistības – ar nosacījumu, ka Izpildītājs                  10 (desmit) darba dienu laikā no attiecīga Pasūtītāja paziņojuma saņemšanas nav novērsis konstatēto Līgumā noteikto saistību neizpildi;
10.9.4. ja Izpildītājam ir pasludināta maksātnespēja vai uzsākta bankrota procedūra;
10.9.5. ja ir apturēta Izpildītāja saimnieciskā darbība;
10.9.6. ja Līgumu nav iespējams izpildīt tādēļ, ka Līguma izpildes laikā Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāja darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
10.10. Izpildītājs 5 (piecu) darba dienu laikā no Pasūtītāja paziņojuma par vienpusēju atkāpšanos no Līguma saņemšanas dienas samaksā Pasūtītājam līgumsodu saskaņā ar Līguma noteikumiem, kā arī atlīdzina ar Līguma izbeigšanu saistītos zaudējumus.
10.11. Pēc Pasūtītāja vienpusējas atkāpšanās no Līguma, gadījumā, ja Izpildītājs ir pabeidzis Projekta izstrādi, Puses par to sastāda atbilstošu pieņemšanas – nodošanas aktu.
10.12. Ja Pasūtītājs atkāpjas no Līguma pirms Izpildītājs ir pabeidzis Projekta izstrādi, Izpildītājs pārtrauc Projektēšanu, sagatavo un nodod Pasūtītājam Projekta daļas, kuras ir pabeigtas (elektroniskā formātā uz datu nesēja CD vai USB vai izvietojot interneta vietnē vai mākonī, atsūtot Pasūtītājam piekļuves saiti), sastādot par to pieņemšanas – nodošanas aktu.
10.13. Pēc Pasūtītāja vienpusējas atkāpšanās no Līguma Puses sastāda aktu par faktiski veiktās Projektēšanas apjomu un tās vērtību. Pasūtītājs pieņem Projektēšanas pakalpojumus tādā apjomā, kādā tie ir faktiski sniegti, tos objektīvi ir iespējams pieņemt un tie ir turpmāk izmantojami. Izpildītāja neierašanās uz akta sastādīšanu pēc Pasūtītāja uzaicinājuma nekavē akta sastādīšanu, un uzskatāms, ka Izpildītājs piekrīt aktā konstatētajam.
10.14. [bookmark: _Toc200985508][bookmark: _Toc89853622][bookmark: _Toc90174199]Ja Pasūtītājs nokavē maksājumu par vairāk nekā 30 (trīsdesmit) dienām vai apgrūtina, vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 15 (piecpadsmit) darba dienu laikā no attiecīga Izpildītāja paziņojuma saņemšanas dienas nav veicis maksājumu Izpildītājam vai nav novērsis šķēršļus Izpildītāja Līgumā noteikto saistību izpildei.
11. [bookmark: _Toc167079364][bookmark: _Toc200985509][bookmark: _Toc48377892]Piemērojamās tiesību normas, strīdu risināšanas kārtība.
11.1. Līgums interpretējams un izpildāms saskaņā ar Latvijas Republikas normatīvajiem aktiem. Līgumā nenoregulētajiem jautājumiem piemērojami Latvijas Republikas normatīvie akti.
11.2. Strīdi risināmi savstarpēju pārrunu ceļā. Puses rakstiski informē viena otru par savu viedokli attiecībā uz strīdu, kā arī iespējamo strīda risinājumu. Ja Puses uzskata par iespējamu, tās tiekas, lai atrisinātu strīdu.
11.3. [bookmark: _Toc89853623][bookmark: _Toc90174200]Pusei ir jāatbild uz otras Puses piedāvāto strīda risinājuma priekšlikumu 10 (desmit) dienu laikā no tā saņemšanas dienas. Ja strīda risinājumu neizdodas panākt 30 (trīsdesmit) dienu laikā no strīda risinājuma priekšlikuma saņemšanas dienas, Puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.
12. Izcelsmes ierobežojumi
12.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
12.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
12.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi.
12.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
12.4.1. pieprasīt attiecīgo preču vai pakalpojumu nomaiņu;
12.4.2. piemērot līgumsodu 10%(desmit procentu) apmērā no attiecīgā Pakalpojuma vērtības;
12.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
12.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.
13. Citi noteikumi
13.1. Puses rakstveidā informē viena otru par kontaktinformācijas vai rekvizītu maiņu.
13.2. Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
13.3. Pušu kontaktpersonas ar Līguma izpildi saistītajos jautājumos:
13.3.1. no Pasūtītāja puses – <amats, vārds, uzvārds, tālrunis, e-pasts>;
13.3.2. no Izpildītāja puses – <amats, vārds, uzvārds, tālrunis, e-pasts>.
13.4. Līgums parakstīts ar drošu elektronisko parakstu, kas satur laika zīmogu. Līguma noslēgšanas datums ir pēdējām elektroniskajam parakstam pievienotā laika zīmoga datums. Katras Puses rīcībā ir abpusēji elektroniski parakstīts Līgums.
13.5. Šādi Līguma pielikumi ir Līguma neatņemamas sastāvdaļas:
13.5.1. <… pielikumi>.
Pušu rekvizīti un paraksti

